Koncernen Kadeau, der står bag to Michelin-restauranter af samme navn, er begæret konkurs.

- Vi har været nødsaget til at kaste håndklædet i ringen og begære os selv konkurs. Den her krise (coronakrisen, red.) har ramt os på det værst tænkelige tidspunkt, siger han til mediet.

Den her krise har ramt os på det værst tænkelige tidspunkt. Magnus Klein Kofoed

Kadeau har en restaurant i København og en på Bornholm. Restauranten i København har siden 2018 haft to Michelin-stjerner, mens den på Bornholm har en.

Finans skriver, at koncernen fik sine medarbejdere til at gå ned i løn på grund af krisen.

Men hverken det greb eller de forskellige hjælpepakker fra regeringen var nok til at redde Kadeau.

Prominent ejerkreds

Kadeau har trods de gastronomiske hædersbevisninger haft problemer med økonomien, og selskabet har i flere år haft svært ved at præstere et overskud, skriver Ritzau.

Ekstra Bladet har tidligere beskrevet, at koncernens bank, Danske Bank, har fået stillet inventar og varer som sikkerhed.

Magnus Klein Kofoed selv siger til Finans, at det ikke står klart, hvad fremtiden bringer.

Ud over de to Michelin-restauranter driver koncernen også et hotel på Bornholm.